cyanic-selkie/wikianc huggingface dataset:
Ամուսնություն
Ամուսնությունները վաղ Հայաստանում
Կիլիկյան Հայաստանում հատուկ կարևորությամբ են վերաբերվել ամուսնաընտանեկան հարաբերություններին, անառողջների ամուսնությունը դիտվել է ազգի ապականություն և արգելվել բժշկական զննումից հետո։ Ըստ Մխիթար Գոշի (1120-1213) Դատաստանագրքի՝ պարտադիր էր կնոջ համեմատ տղամարդու մեծ (տարեց) լինելը (դա համարվում էր ամուսնու գերիշխանության պայման)։ Անհավատարիմ ամուսինների համար նախատեսված էր տուգանք։ Սմբատ Սպարապետի (1208-1276) Դատաստանագրքով արգելվում էր նոր ամուսնացածին բանակ տանելը։ Հաճախ էին քաղաքական նպատակներով կատարվող ամուսնությունները, որոնցով բարեկամություն էր ստեղծվում տարբեր տոհմերի, իշխանների, նաև պետությունների միջև։ Հայ պատմիչների (Ղազար Փարպեցի, Փավստոս Բուզանդ և ուրիշներ) վկայությամբ՝ ամուսնությունից հետո հարսը մնում էր չխոսկան, երեսը ծածկում քողով, և այն կրում էր մինչև մայր դառնալը։ Կինն ընդունում էր ամուսնու ազգանունը։
Ամուսնությունները Հայաստանի Հանրապետությունում
Հայաստանի Հանրապետությունում ամուսնությունը հիմնված է ամուսինների ազատ ընտրության, նրանց փոխադարձ սիրո և հետաքրքրությունների ընդհանրության վրա։ Ամուսնությունն ազատ և իրավահավասար տղամարդու և կնոջ՝ օրենքով սահմանված կարգով կազմված կամավոր միություն է։
Ամուսնության և ընտանիքի պահպանության հարցերը կարգավորվում են ՀՀ Ամուսնության և ընտանիքի օրենսգրքին համապատասխան։ Ամուսնությունը գրանցվում է Քաղաքացիական կացության ակտերի գրանցման գրասենյակում՝ ամուսնացողների դիմում ներկայացնելուց հիմնականում 1 ամիս հետո։ Ամուսնության գրանցման համար անհրաժեշտ են ամուսնացողների փոխադարձ համաձայնությունը և ամուսնական տարիքը (18 տարեկան)։ Բացառիկ դեպքերում կանանց համար այդ տարիքը կարող է նվազեցվել 1 տարով։
Կան նաև պայմանագրով կարգավորվող ամուսնություններ. ամուսնացող կողմերի միջև կնքվում են պայմանագրեր, որոնցով սահմանվում են ամուսինների անձնական և գույքային իրավունքներն ու պարտականությունները։
Ամուսնություն չի թույլատրվում այն անձանց միջև, որոնցից մեկը այլ ամուսնության մեջ է, ազգակցության մեջ գտնվող անձանց, հարազատ և խորթ եղբայրների ու քույրերի, որդեգրողների և որդեգրվածների միջև, այն անձանց միջև, որոնցից մեկը հոգեկան հիվանդության կամ սակավամտության պատճառով անգործունակ է ճանաչված։ Ամուսիններն ունեն անձնական և գույքային հավասար իրավունքներ, նրանցից յուրաքանչյուրն ազատ է ընտրելու իր զբաղմունքը, մասնագիտությունը և բնակության վայրը։
Բազմակնությունն արգելվում է ՀՀ օրենքով։ Դրանք բացառելու նպատակով Քաղաքացիական կացության ակտերի գրանցման գրասենյակում, նախկինում ամուսնացած անձանց միջև նոր ամուսնություն գրանցելիս, պահանջում են ամուսնալուծությունը կամ նախկին ամուսնու մահը հաստատող փաստաթուղթ։
Ազգականների ամուսնությունը արգելվում է, որովհետև դրանցից հաճախ ծնվում են բնածին արատներով և ժառանգական հիվանդություններով երեխաներ։ Այդպիսի ամուսնությունից մեռածածին երեխաների թիվը և մանկական մահացությունը 2 անգամ ավելի մեծ է։
Թվարկված պայմանների խախտումով կայացած ամուսնությունը համարվում է անվավեր։ Դատական կարգով այդպիսին կարող է ճանաչվել նաև ընտանիք չկազմելու միտումով գրանցված ամուսնությունը (կեղծ ամուսնություն)։ Սակայն այդպիսի ամուսնությունից ծնված երեխաները չեն կորցնում իրենց իրավունքները։
Քաղաքացիական ամուսնությունը Հայաստանի Հանրապետությունում
Վերջին տարիներին լայն տարածում է ստացել եկեղեցական ամուսնությունը, սակայն Հայաստանի Սահմանադրությունը ճանաչում է միայն քաղաքացիական ամուսնությունը, իսկ եկեղեցականը (քաղաքացիական ամուսնության հետ մեկտեղ) համարում է ամուսնացողների մասնավոր գործը։
Քաղաքացիական կացության ակտերի գրանցման գրասենյակում ամուսնացողներին ծանոթացնում Են գրանցման կարգին և պայմաններին, հավաստիանում են, որ նրանք տեղյակ են միմյանց առողջական և ընտանեկան վիճակին, ապագա ամուսիններին բացատրում են նրանց իրավունքներն ու պարտականությունները։ Ըստ ցանկության՝ ամուսինները, որպես իրենց ընդհանուր ազգանուն, ընտրում են իրենցից մեկինը (Հայաստանում՝ հիմնականում տղամարդունը) կամ պահպանում նախաամուսնականը։
Երեխաների դաստիարակության և ընտանեկան կյանքի հարցերն ամուսինները լուծում են համատեղ։ Նրանցից յուրաքանչյուրն ազատ է զբաղմունքի, մասնագիտության և բնակության վայրի ընտրության հարցում։ Ամուսնության ընթացքում ամուսինների ձեռք բերած ունեցվածքն ընդհանուր, համատեղ սեփականություն է, որի նկատմամբ նրանք հավասար իրավունքներ ունեն նաև այն դեպքում, երբ նրանցից մեկը զբաղվել է տնային տնտեսություն վարելով, երեխաներին խնամելով և չի ունեցել ինքնուրույն վաստակ։
Մինչամուսնական, ինչպես նաև ամուսնությունից հետո նվիրատվություն կամ ժառանգություն ստացած ունեցվածքը նրանց համատեղ սեփականությունն է։ Ամուսինները պարտավոր են նյութապես օգնել միմյանց, անաշխատունակ ամուսինը և հղի կինը (հղիության ընթացքում և դրանից հետո 1 տարի) այդպիսի օգնությունից զրկվելու դեպքում կարող է դատարանով (նույնիսկ առանց ամուսնալուծություն ձևակերպելու) ապրուստադրամ (ալիմենտ) ստանալ ամուսնուց, եթե վերջինս ի վիճակի է վճարել։
Հայաստանի քաղաքացիների ամուսնությունն արտասահմանյան քաղաքացիների հետ գրանցվում է ընդհանուր հիմունքներով, սակայն նրանցից պահանջվում է փաստաթուղթ՝ գրանցված ամուսնության բացակայության մասին։
Ամուսնալուծությունը Հայաստանի Հանրապետությունում
Ամուսնության ազատությունը ենթադրում է նաև ամուսնալուծության ազատություն։ Սակայն հասարակությունը շահագրգռված է ամրապնդել ընտանիքը, ուստի ամուսնալուծությունը նույնպես գտնվում է պետության հսկողության ներքո և, որպես կանոն, կատարվում է դատական կարգով։ Անչափահաս երեխաներ չունեցող ամուսինների ամուսնալուծությունը, փոխադարձ համաձայնությամբ, ձևակերպվում է Քաղաքացիական կացության ակտերի գրանցման գրասենյակում։ Այստեղ է կատարվում նաև օրենքով սահմանված կարգով անհայտ բացակա, հոգեկան հիվանդության կամ սակավամտության հետևանքով անգործունակ ճանաչված, 3 տարուց ոչ պակաս ժամկետով ազատազրկված անձանց ամուսնալուծությունը։ Օրենքը չի թույլատրում առանց կնոջ համաձայնության ամուսնալուծության գործ հարուցել կնոջ հղիության ընթացքում և 1 տարեկանից փոքր երեխա ունենալու դեպքում։ Ամուսնությունը համարվում է դադարեցված՝ Քաղաքացիական կացության ակտերի գրանցման գրասենյակում ամուսնալուծությունը ձևակերպելուց հետո։
Ամուսնական և ընտանեկան հարաբերությունների պսիխոհիգիենա
Ընտանիքի խնդիրները պայմանավորված են հասարակության զարգացման նոր փուլի առանձնահատկություններով։ Ընտանիքը ոչ թե 2 և ավելի անհատների ֆիզիկական գումար է, այլ միայն իրեն բնորոշ առանձնահատկություններով օժտված հասարակության հիմնական բջիջը։ Ընտանիքի գոյության կարևոր պայմանն ամուսինների ներընտանեկան խնդիրներները լուծելու, բարդ հարցերը քննարկելու, փոխշահավետ որոշումներ ընդունելու ունակությունն է։ Ընտանիքը միավորվում է նաև համատեղ գործունեությամբ։
«Ամուսինը» կամ «կինը», «հայրը» կամ «մայրը» որոշակի հասկացություններ են, հստակ պարտականությունների ոլորտով դերեր, որոնք ամուսնացող անձը պարտավորվում է կատարել։ Դրանք կատարել չկարողանալը կամ կատարել չցանկանալն անխուսափելիորեն հանգեցնում են ընտանեկան գժտությունների։ Ընտանիքում գոյություն ունեցող դերերի համակարգը կայուն չէ, այն պայմանավորված է հասարակության մեջ և ընտանիքում կատարվող փոփոխություններով, հասարակության մեջ կնոջ դերի բարձրացմամբ, հասարակական ակտիվության դրսևորմամբ։ Վիճակագրական ուսումնասիրությունը ցույց է տվել, որ բարձր կրթություն և զարգացման մակարդակ ունեցող ամուսինների ընտանիքներում կենցաղային և տնտեսական պարտականությունները հավասարաչափ են բաշխվում նրանց անդամների միջև։
Ընտանիքի անդամների միջև հարաբերություններ
Ընտանիքի անդամների միջև հարաբերությունները պայմանավորված են սոցիալ-մշակութային նորմերով և անհատական առանձնահատկություններով։ Բարեկիրթ, առողջ ընտանիքում գործում է փոխլրացման սկզբունքը. ամուսիններից մեկի գիտելիքները և բնավորության գծերը հաջողությամբ լրացվում են մյուսի ընդունակություններով ու փորձով։ Հակումների և ճաշակի տարբերությունը չպետք է տարաձայնության պատճառ դառնա։ Եթե ընտանիքի անդամներից մեկն ունի բռնակալի, եսամոլի խառնվածք, ապա փոխհարաբերությունների անհավասարության պատճառով ընտանիքը դառնում է անկայուն։ Այն գոյություն է ունենում միայն ամենաբարենպաստ պայմաններում և հեշտությամբ է քայքայվում ճգնաժամային իրավիճակներում։
Ընտանիքի էվոլյուցիան, այսինքն նրա կենսական բոլորաշրջանը ձևավորվում է որոշակի փուլերից, մինչամուսնական, ամուսնական և նոր անդամների (երեխաներ) ավելացման, ընտանիքի առանձին անդամների հեռանալու (հասուն երեխաների ամուսնություն, ծնողներից մեկի մահը) շրջաններ։
Ամուսնական վաղ շրջան
Ամուսնության առաջին տարում առավել հաճախ ընդհարումների պատճառ են դառնում ամուսնական հարաբերությունների, այդ թվում նաև սեռական կյանքի նորություն լինելը։ Կյանքի այդ կողմի արտասովորությունը հաճախ վախ է ներշնչում 2 կողմերին էլ, խոչընդոտում ընտանիքի բնականոն գործունեությանը։ Բազմամյա «ընկերական հարաբերությունները» ամուսիններին չեն պաշտպանում սեռական աններդաշնակությունից, իսկ որոշ դեպքերում նույնիսկ կարոդ են ուղղակիորեն նպաստել դրան։ Այդպիսի շեղումները կանխելու նպատակով, երեխան դեռ մանկուց (դպրոցում և տանը) պետք է սեռական ճիշտ դաստիարակություն ստանա, որը կխոչընդոտի կյանքի այդ կողմի մասին նրա կեղծ պատկերացումների ամրապնդմանը։ Համատեղ կյանքի հենց սկզբում՝ միմյանց «ընտելանալու» առավել ծանր ժամանակաշրջանում, փոխզիջումային լուծումներ գտնելու պատրաստակամությունն օգնում է խուսափել ընտանեկան ընդհարումներից։
Սովորաբար երիտասարդները նոր ընտանիքում ստեղծում են այնպիսի փոխհարաբերություններ, ինչպիսիք եղել են իրենց հայրական տանը։ Պարզվել է, որ ամուսնալուծված ծնողների երեխաներն ավելի հեշտ են համաձայնվում ամուսնալուծությանը։ Երբեմն ընտանիքում ձևավորված վարքագիծը, զգացմունքների արտահայտման ձևերը չեն հաղթահարվում ամբողջ կյանքի ընթացքում։ Այն ընտանիքներում, որտեղ ծնողների միջև չի եղել սեր և հաշտություն, կամ հարաբերություններն արտաքնապես եղել են սառը և զուսպ, հաճախ մեծանում են դիմացինի (մասնավորապես ամուսնու կամ կնոջ) նկատմամբ լավ վերաբերմունքի անկարող անհատներ։ Դա կարող է դառնալ ամուսինների միջև ծագող թյուրիմացությունների պատճառ, հանգեցնել փոխադարձ մեղադրանքների, իսկ հետագայում՝ մշտական, անհաղթահարելի օտարացման։
Երիտասարդ սերնդի դաստիարակություն
Ընտանիքի ամենապատասխանատու պարտականությունը երիտասարդ սերնդի դաստիարակությունն է։ Հոգևոր մերձեցմանը, երեխաների նկատմամբ հոգատարությամբ, բարյացակամությամբ և փոխըմբռնումով իրար կապված ծնողների առողջ ընտանիքն աճող սերնդի ճիշտ, լիարժեք դաստիարակության գրավականն է։
Ամուսնության հասուն շրջան
Յուրաքանչյուր ընտանիքի կյանքում բարդ ժամանակաշրջան է սկսվում երեխաների հասունանալուց հետո։ Տանից նրանց հեռանալը, սեփական ընտանիք կազմելը հաճախ ծնողները ցավագին են ընդունում, հատկապես, երբ ընտանիքը լրիվ չէ (հաճախ առանց հայր է), կամ երբ երեխան միակն է։ Նման դեպքերում հիմնականում երեխայի դաստիարակությամբ միավորված ամուսիններին տիրում է հիասթափություն, կամ ընդհանուր հետաքրքրությունների բացակայությունը հանգեցնում է օտարացման։ Շատ ծնողներ անհաջող փորձեր են ձեռնարկում իրենց հասուն զավակների կյանքին միջամտելու, կյանքի ուղեկցի ընտրության հարցում նրանց որոշումների վրա ազդելու համար։ Առանձնապես սխալ է հասուն զավակներին ապերախտության մեջ մեղադրելը, թե «նրանց են նվիրաբերել իրենց ողջ կյանքը»։ Սովորաբար հասուն զավակներն ընդդիմանում են ծնողների այդպիսի վարքագծին և պաշտպանում ինքնուրույն որոշումներ կայացնելու, անձնական կյանք ունենալու իրենց իրավունքը։ Բնականոն, բարյացակամ հարաբերություններով ընտանիքում, որտեղ դեռ փոքր տարիքից հաշվի են առնում երեխայի անհատականությունը, ամեն ինչ բարեհաջող ընթացք է ունենում։
Ամուսնության ճգնաժամային շրջան
Ընտանիքի առավել ծանր ճգնաժամային շրջանը կապված է ծերության, ամուսիններից մեկի կյանքից հեռանալու հետ։ Այդպիսի դեպքերում միայնակությունը հաղթահարվում է հին ընկերների, հասուն զավակների ընտանիքների հետ սերտ կապեր պահպանելով, սեփական ուժերի համեմատ մասնագիտական, հասարակական կամ այլ աշխատանք կատարելով։
Ընտանիքը սովորաբար դիմում է բժշկի օգնությանը դժվարին ճգնաժամային ժամանակաշրջաններում, երբ ընտանեկան վեճը, ընդհարումը բավականին խորանում և բացասաբար է ազդում ընտանիքի անդամների հոգեկան ու ֆիզիկական վիճակի վրա։
Ընտանեկան հոգեկան ցնցումները, որքան էլ աննշան թվան, մեծերի և երեխաների նևրոզների գլխավոր պատճառներից են։ Ընդհանուր և հասարակության հոգեբանության ժամանակակից մակարդակը և շահագրգռված անձանց բարի կամքը հնարավորություն են տալիս կանխել նյարդային հիվանդությունները, ծանր ընդհարումները, ամուսնալուծությունը։ Հոգեբույժները և նյարդահոգեբաններն օգնում են լուծելու ներընտանեկան ընդհարումները։
Հայաստանի խոշոր քաղաքներում կան ընտանեկան հարցերի հատուկ խորհրդատվություններ, որտեղ կարելի է դիմել ընտանեկան փոխհարաբերությունների, երեխաների դաստիարակության և այլ հարցերով։
Ամուսնության այլ տեսակներ։
Պոլիգամիա -, երբ ամուսնացող կողմերից մեկը կարող է ունենալ մեկից ավելի հակառակ սեռի ամուսնական զույգ։ Ունի երկու տեսակ՝ պոլիգինիա, երբ տղամարդը ունի մեկից ավելի կին և և պոլիանդրիա՝ երբ կինը ունի մեկից ավելի ամուսիններ։Ներկայումս բազմաթիվ քաղաքակիրթ և ժողովրդավարական ռեժիմ ունեցող երկրներում արգելված է բազմակնությունը։ Բայց կան երկրներ, որտեղ ընդունված է այդ երևույթը, որոնց թվին են դասվում մուսուլմանական երկրները, Աֆրիկյան մի շարք երկրներ։
Նույնասեռ ամուսնություն - ամուսնությունն է նույն սեռն ունեցող մարդկանց միջև։
ժամանակավոր ամուսնություն  մահմեդականների ամուսնության տեսակ, որը կնքվում է  է որոշակի ժամանակահատվածով։
Արտաքին հղումներ
Կատեգորիա:Ընտանեկան իրավունք Կատեգորիա:Ընտանիք
Լաատռե (գյուղ, Աբյա շրջան)
2011 թվականի տվյալներով գյուղում բնակվում էր 41 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Աբյա շրջանի բնակավայրեր Կատեգորիա:Էստոնիայի գյուղեր
Այազլու-սարայ
Այազլու-սարայ, վայր Հայաստանում, հավանաբար Շարուրի դաշտում։ Հիշատակվում է Զաքարիա Քանաքեռցու կողմից XVII դարում ։
Ծանոթագրություններ
Կատեգորիա:Հայկական լեռնաշխարհ
Սեմենովսկոե (գյուղ, Բայմակսկի շրջան)
Սեմենովսկոե (Семеновское, Семеновка), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 377 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Տանյա Սեղաչյան
Տանյա Սեղաչյան (Tanya Seghatchian, ), բրիտանահայ կինոպրոդյուսեր։
Կրթություն
Տանյա Սեղաչյանը հաճախել է Քեմբրիջի համալսարանը և եղել է այդ համալսարանին կից «Footlights» թատերական ակումբի անդամ։ 1989 թվականին նա դարձել է նրա համափոխնախագահը, նախագահը Հենրի Նեյլորն էր ։
Կարիերա
Սեղաչյանը նախկինում աշխատել է BBC-ում։ Նա եղել է Հարրի Փոթերի մասին առաջին չորս ֆիլմերի համապրոդյուսերը, այնուհետև՝ գործադիր պրոդյուսերը, BAFTA-ի հաղթող «Իմ սիրո ամառը» և «Շան գիշերային տարօրինակ պատահարը» ստեղծագործության էկրանավորման (պետք է թողարկվեր 2007 թվականին) գործադիր պրոդյուսերը։
Սեղաչյանը նշանակվել է Մեծ Բրիտանիայի կինոխորհրդի Զարգացման հիմնադրամի ղեկավար, իսկ 2010 թվականին դարձել է նրա կինոֆոնդի ղեկավարը ։ Նրա պաշտոնավարման ընթացքում ֆինանսավորել են հաջողակ ֆիլմեր, ներառյալ՝ «Թագավորի ելույթը» և «Պայծառ աստղը»։ Տանյա Սեղաչյանը համակարգել է խորհրդի միաձուլումը Բրիտանական կինոյի ինստիտուտի հետ և կարճ ժամանակ եղել է նոր միավորված հաստատության կինոֆոնդի ղեկավարը, նախքան 2011 թվականի սեպտեմբերին հրաժարական տալը՝ պրոդյուսերական աշխատանքի վրա կենտրոնանալու համար ։
Արտաքին հղումներ
Կատեգորիա:Բրիտանացիներ հայկական սերմամբ Կատեգորիա:Ապրող անձինք Կատեգորիա:Հայ կինոգործիչներ Կատեգորիա:Հայ պրոդյուսերներ
Ուոլթեր Այզեքսոն
Ուոլթեր Այզեքսոն (Walter Isaacson ), ամերիկացի լրագրող, գրող և կենսագիր։
Սթիվ Ջոբսի, Հենրի Քիսինջերի, Բենջամին Ֆրանկլինի և Ալբերտ Էյնշտեյնի հայտնի կենսագրությունների հեղինակ։
Ասպենի համալսարանի նախագահ։ CNN հեռուստաընկերության նախկին տնօրեն և Time ամսագրի գլխավոր խմբագիր։ 2009 թվականին նշանակվել է Հեռարձակման հարցերով զբաղվող ղեկավարների խորհրդի (Broadcasting Board of Governors) տնօրեն, որի ղեկավարության տակ են «Ամերիկայի ձայնը» և «Ազատություն» ռադիոկայանները ։
Քարլա Կարապետյան
Քարլա Կարապետյան, հայազգի ռեժիսոր, լրագրող, փաստավավերագրական ֆիլմերի հեղինակ։ Հայոց և մի քանի այլ ժողովուրդների ցեղասպանությունների մասին պատմող «Ճչացողները» ֆիլմի ռեժիսորն։ Եղել է BBC World News-ի թղթակից։ Հանդիսանում է մի շարք փաստավավերագրական ֆիլմերի ռեժիսոր, դրանցից են՝ «Գաղտնի պետության զավակները», որը Հյուսիսային Կորեայի մասին է, «Մեռնել հանուն նախագահի» Չեչնիայի մասին, «Բարձրացնել Քողը» Աֆղանստանի կանանց մասին և «Գաղտնի Իրանը»։
Արտաքին հղումներ
Կատեգորիա:Հայ կինոռեժիսորներ Կատեգորիա:Ամերիկացի կինոռեժիսորներ Կատեգորիա:Ամերիկահայեր Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Ամերիկահայ լրագրողներ Կատեգորիա:Ամերիկահայ գրողներ
Բոլշոե Սադովոե
Բոլշոե Սադովոե (Велике Садове, Taş Bastı), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Տաշ-Բաստի։
2001 թվականի տվյալներով Բոլշոե Սադովոե գյուղում բնակվում էր 361 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բախչիսարայի շրջանի բնակավայրեր Կատեգորիա:Ուկրաինայի գյուղեր
Վերխովե (գյուղ, Պրիօնեժսկի շրջան)
Վերխովե (Верховье, Piritsä), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պրիօնեժսկի շրջանի բնակավայրեր
Աստերոիդների դաս L
Աստերոիդների դաս L, դա բավականին հազվագյուտ աստերոիդների դաս է, որոնք ունեն չափավոր կարմրավուն սպեկտր 0,75 մկմ ալիքի երկարության դեպքում, սակայն առանց վառ արտահայտված կլանման գծերի։ K դասի հետ համեմատած, սույն դասի աստերոիդները ունեն ավելի կարմրավուն սպեկտր ալիքի երկարության տեսանելի և ինֆրակարմիր տիրույթներում։
Տոլենի դասակարգման մեջ այս աստերոիդները հատկացվում են S դասին, չեզոք սպեկտրով, այդ պատճառով L դասը պաշտոնապես ներկայացված է միայն ՍՄԱՍՍ դասակարգման մեջ։ Այս դասի ներկայացուցիչներից են՝
Աստերոիդների ենթադաս Ld
Այս ենթադասը ՍՄԱՍՍ դասակարգման մեջ նման է առանձնանում է նրանով, որ ի տարբերություն L դասի ունի հստակ կարմրավուն սպեկտր առանց հստակ կլանման գծերի ավելի երկար ալիքի երկարությունների դեպքում քան 0,75 մկմ։
Ծանոթագրություններ
Կատեգորիա:Աստերոիդների սպեկտրալ դասեր
Քաշախ
Քաշախ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։ Գտնվում էր Արփի գետի ձախ ափին։
Գյուղում և նրա շրջակայքում կար տասնյակ աղբյուրներ։
1860-ական թվականներին ուներ 60 տուն, 1909 թվականին 30 տուն հայ բնակիչ։
Բնակչության հիմնական զբաղմունքը անասնապահությունն ու երկրագործությունն էր։
Բնակչության մեծ մասը զոհվել է 1915 թվականի Մեծ եղեռնի ժամանակ ։
Ծանոթագրություններ
Կատեգորիա:Արևմտյան Հայաստանի գյուղեր
Ֆիլիպ Յանկովսկի
Ֆիլիպ Օլեգովիչ Յանկովսկի (Филипп Олегович Янковский, ), թատրոնի և կինոյի ռուս դերասան, կինոռեժիսոր։
Կենսագրություն
Կինոյում առաջին դերը կատարել է 1974 թվականին՝ նկարահանվելով Անդրեյ Տարկովսկու «Հայելի» ֆիլմում։ Առաջին հասուն դերը կատարել է «Սենտիմենտալ ճանապարհորդություն կարտոֆիլ հավաքելու» («Сентиментальное путешествие на картошку», 1968) ֆիլմում։
1990 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիան (Օլեգ Տաբակովի կուրս)։ Այդ ժամանակ էլ ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետ (Վլադիմիր Նաումովի կուրս)։
Նկարահանել է շուրջ 150 տեսահոլովակ։ 1997 թվականին ներկայացվել է «Овация» մրցանակի որպես երաժշտական տեսահոլովակի լավագույն ռեժիսոր։
Խաղարկային կինոյում իր նորամուտը կատարել է «Շարժման մեջ» («В движении») ֆիլմով, որի համար արժանացել է «Նիկա» մրցանակի «Տարվա բացահայտում» անվանակարգում 2003 թվականին։ Նրա հաջորդ ռեժիսորական աշխատանքը դարձել է Բորիս Ակունինի «Պետական խորհրդական» («Статский советник») վեպի էկրանավորումը, որում նկարահանվել են բազմաթիվ հայտնի ռուս դերասաններ։
Թատերական աշխատանքներ
Մոսկվայի Անտոն Չեխովի անվան գեղարվեստական թատրոն.
Արտաքին հղումներ
Կատեգորիա:Ռուս դերասաններ Կատեգորիա:Ռուս կինոռեժիսորներ Կատեգորիա:Խորհրդային դերասաններ Կատեգորիա:20-րդ դարի դերասաններ Կատեգորիա:Կինոռեժիսորներ այբբենական կարգով Կատեգորիա:21-րդ դարի կինոռեժիսորներ Կատեգորիա:«Նիկա» մրցանակի դափնեկիրներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:ՎԳԻԿ-ի շրջանավարտներ
Hall of Sermon
Hall of Sermon GmbH (այլ աղբյուրներով նաև՝ Hall of Sermon Records), Շվեյցարիայի Շլիրեն քաղաքում գրանցված անկախ ձայնագրման լեյբլ, հիմնված 1990 թ. Թիլո Վոլֆի կողմից, Լակրիմոսա խմբի ալբոմները թողարկելու նպատակով։ 1990-ականներին լեյբլում ձայնագրվում էին նաև գոթիկ և մետալ ոճի այլ խմբեր։ 2001 թ. սկսած լեյբլը զբաղվում է միայն Լակրիմոսայի և Թիլո Վոլֆի մյուս՝ «SnakeSkin» երաժշտական նախագծի թողարկումների հարցերով։
Ծանոթագրություններ
Կատեգորիա:Ձայնագրման լեյբլներ
Բրյանսկոե (գյուղ, Բախչիսարայի շրջան)
Բրյանսկոե (Брянське, Qoçqar Eli), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Կոչկար-Էլի։
2007 թվականի տվյալներով Բրյանսկոե գյուղում բնակվում էր 969 մարդ։
Վիրջիլ Գրիսոմ
Վիրջիլ Այվան (Գաս) Գրիսոմ, (Virgil Ivan "Gus" Grissom, ), ամերիկացի տիեզերագնաց-օդաչու, ռազմաօդային ուժերի գնդապետ։
Բրյանսկոե (գյուղ, Բախչիսարայի շրջան)
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բախչիսարայի շրջանի բնակավայրեր Կատեգորիա:Ուկրաինայի գյուղեր
Վիրջիլ Գրիսոմ
Ավարտել է Լաֆայեթ քաղաքի (Ինդիանա նահանգ) Փերդյու համալսարանը (1950 թ.), ռազմաօդային ուժերի տեխնոլոգիական ինստիտուտը (1955 թ.), փորձարկող օդաչուների դպրոցը (1956 թ.)։
Ամերիկյան տիեզերագնացների խմբում ընդգրկվել է 1959 թվականին։ 1961 թվականի հուլիսի 21-ին ենթաուղեծրային թռիչք է կատարել «Մերկուրի» ծրագրով։ 1965 թվականի մարտի 23-ին Ջոն Յանգի հետ տիեզերք է թռել «Ջեմինի-3» տիեզերանավով՝ Երկրի շուրջը կատարելով երեք պտույտ (հինգ ժամ տևողությամբ)։ Թռիչքի ժամանակ ԱՄՆ-ի տիեզերագնացներն առաջին անգամ իրականացրին տիեզերանավի անցումը մի ուղեծրից մյուսը։
Զոհվել է Էդ Ուայթի և Ռոջեր Չաֆիի հետ, «Ապոլլոն» տիեզերանավի փորձարկման ժամանակ։
Ծանոթագրություններ
Կատեգորիա:Տիեզերագնացներ Կատեգորիա:Օդաչուներ Կատեգորիա:Արլինգտոնի ազգային գերեզմանատանը թաղվածներ
Սեդրիանո
Սեդրիանո (Sedriano)` կոմունա Իտալիայում, գտնվում է Լոմբարդիա մարզի Միլան գավառում ։
Բնակչությունը կազմում է 10 744 մարդ (2004 թվականի տվյալներով)։ Խտությունը կազմում է 1447 մարդ/կմ²։ Տարածքը 7 կմ² է։ Էլեկտրոնային փոստ` 20018։ Հեռախոսային կոդ՝ 02։
Սուրբ Ռեմիգիուսը հարգվում է որպես կոմունայի հովանավոր։ Տոնը նշվում է ամեն տարի հոկտեմբերի 1-ին։
Նամպո
Նամպո, Փհենյան Նամդո նահանգի նավահանգստային քաղաք, ԿԺԴՀ։ Փհենյանի նավահանգիստը Դեղին ծովում։ Նամպոն եղել է անմիջական հպատակության քաղաք (Չիկխալսի, 직할시) 1980-2004 թվականներին, սակայն այժմ այն հանդիսանում է Փհենյան-Նամդո նահանգի մաս։ Քաղաքը գտնվում է Փհենյանից հարավ-արևմուտք 50 կմ հեռավորության վրա՝ Տեդոնգան գետի բերանում։ Քաղաքում զարգացած արդյունաբերություն կա, որը ստեղծվել է պետական զգալի ներդրումների շնորհիվ։ Նամպոն ԿԺԴՀ-ի նավաշինության արդյունաբերության կենտրոնն է։
Պպատմություն
ԻՆնչ-որ ժամանակ այս վայրը եղել է փոքր ձկնորսական գյուղ։ 1897 թվականին քաղաքը բաց է դարձել արտաքին առևտրի համար։ Նամպոն սկսել է զարգանալ որպես ժամանակակից նավահանգիստ 1945 թվականին Կորեայի անկախության վերականգնվելուց հետո։
Աշխարհագրություն
Քաղաքը գտնվում է Թեդոնգան գետի հյուսիսային ափին, գետի բերանից 15 կմ արևելք։ Չնայած այս վայրը ունի մայրցամաքային կլիմա և հարթ տարածք, Նամպոյի շրջանում գյուղատնտեսությունը սահմանափակ է ցածր տեղումների և ջրի պակասի պատճառով։
Տնտեսություն
Նամպոյի արդյունաբերություն՝ նավաշինություն, գունավոր մետաղադրություն, մեքենաշինություն, ապակյա և տեքստիլ ձեռնարկություններ, շինանյութերի արտադրություն, սննդի արդյունաբերություն, ձկնորսություն։
Հուշարձաններ
«Ազատագրման հուշարձան»՝ հուշարձան խորհրդային զինվորների համար, որոնք զոհվել են Կորեայի ազատագրման ժամանակ ճապոնական օկուպացիայից ։
(5905) Ջոնսոն
(5905) Ջոնսոն (Johnson), աստերոիդ աստերոիդների գոտի ներքին մասում։ Հայտնաբերվել է 1989 թվականի փետրվարի 11-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 1,910053 ա. մ., առավելագույնը մոտենում է 1,7726 ա. մ. հեռավորության վրա և հեռանում 2,0475 ա. մ., իսկ Երկրի ուղեծրին Ջոնսոն աստերոիդը նվազագույնը մոտենում է 0,7726 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 964,2 երկրային օրվա ընթացքում, իր ուղեծրով շարժվելով միջինում 0,373367 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,52° անկյուն։
Ջոնսոն աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1989 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Մեզիեռ (Կալվադոսի գավառ)
Բնակչությունը 2008 թվականի դրությամբ կազմում է 442 մարդ, բնակչության խտությունը` 61.82 մարդ/կմ²։ Բնակավայրը զբաղեցնում է 7.15 կմ² տարածք։
Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 25 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 303 աշխատունակ (15-64 տարեկան) բնակիչ, որոնցից ակտիվ էին 216-ը, իսկ ոչ ակտիվները` 87։ Ակտիվության ցուցանիշը կազմում է 71,3 %։ 216 աշխատունակ մարդկանցից աշխատել է 196 անձ (106 տղամարդ և 90 կին)։ Գործազուրկ են եղել 20 անձ (12 տղամարդ և 8 կին)։ 87 անաշխատունակներից 19-ը եղել են աշակերտներ կամ ուսանողներ, 44-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անդրեյ Գրիգորև
Անդրեյ Ալեքսանդրովիչ Գրիգորև (Андрей Александрович Григорьев, ), ռուս խորհրդային աշխարհագրագետ։ ԽՍՀՄ Գիտությունների Ակադեմիա ակադեմիկոս (1939 թվականից)։
Ավարտել է Պետերբուրգի համալսարանը (1907)։ Մշակել է Երկրի աշխարհագրական թաղանթի մասին ուսմունքը՝ ցույց տալով, որ այն օժտված է կառուցվածքի և զարգացման ուրույն օրինաչափություններով և հանդիսանում է ֆիզիկական աշխարհագրության ուսումնասիրության առարկան։
Ծանոթագրություններ
Կատեգորիա:Ռուս աշխարհագրագետներ Կատեգորիա:Մոսկվա քաղաքում մահացածներ Կատեգորիա:ԽՍՀՄ ԳԱ իսկական անդամներ Կատեգորիա:Աշխարհագրական գիտությունների դոկտորներ Կատեգորիա:Ակադեմիկոսներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:ԽՍՀՄ ԳԱ ակադեմիկոսներ
Բոն Ժեզուս դու Գալիու
Բոն Ժեզուս դու Գալիու (Bom Jesus do Galho), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 15 178 մարդ՝ 2006 թվականի տվյալներով։ Գրավում է 590,971 կմ2 տարածք։ Բնակչության խտությունը կազմում է՝ 25,7 մարդ/կմ2։
Պատմություն
Քաղաքը հիմնադրվել է 1943 թվականի դեկտեմբերի 31-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Ռիչարդ Հարմոն
Վաղ կյանք
Ռիչարդ Սքոթ Հարմոնը ծնվել է ծնվել է 1991 թվականի օգոստոսի 18 - ին Կանադայի Օնտարիո նահանգի Միսսասսոգա քաղաքում ։ Նա դերասանուհի Ջեսիկա Հարմոնի փոքր եղբայրն է։
Անձնական կյանք
Ռիչարդը ամերիկյան ֆուտբոլի՝ հատկապես «Notre Dame Fighting Irish» թիմի երկրպագու է ։ Նա հանդիսանում է Սպունգ Բոբ Քառակուսի Տաբատ մուլտֆիլմի երկրպագու ։ Նաև հանդիսանում է Բոբ Դիլանի և The Rolling Stones – ի ֆան։ Նա ԼԳԲՏ համայնքի իրավունքի կողմնակից է ։
Ծանոթագրություններ
Կատեգորիա:Կանադացի դերասաններ Կատեգորիա:Կանադացի կինոդերասաններ Կատեգորիա:Հեռուստատեսային դերասաններ
Լաատռե (գյուղական ավան, Տիլլիստե շրջան)
Լաատռե (Laatre), գյուղական ավան Էստոնիայի Վալգամաա նահանգի Տիլլիստե շրջանում։
Արտաքին հղումներ
Կատեգորիա:Էստոնիայի Վալգամաա նահանգի Տիլլիստե շրջանի բնակավայրեր Կատեգորիա:Էստոնիայի գյուղական ավաններ
Beyond Magnetic
«Beyond Magnetic», ամերիկյան Metallica խմբի մինի-ալբոմը, հրապարակվել է 2011 թվականին։
Ալբոմ
Beyond Magnetic-ը բաղկացած է չորս երգից։ Տրեկները ներկայացվել են չորս համերգի ժամանակ, որոնք նվիրված էին խմբի երեսուներորդ տարեդարձին, այդ ժամանակ խմբում կային նաև այլ երաժիշտներ։
Արտաքին հղումներ
Կատեգորիա:Metallica խմբի ալբոմներ Կատեգորիա:2011 ալբոմներ
Վերխովե (գյուղ, Բուդնիցկոե գյուղական բնակավայր)
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Ելենա Ցագրինու
Ելենա Ցագրինու (Έλενα Τσαγκρινού, ), հույն երգչուհի, որը 2021 թվականին «El Diablo» երգով ներկայացրել է Կիպրոսը Եվրատեսիլ 2021 երգի մրցույթում, որը տեղի է ունեցել Նիդերլանդների Ռոտերդամ քաղաքում ։
Թոմ Սթարիջ
Թոմաս Սիդնի Ջերոմ Սթարիջ (Thomas Sidney Jerome Sturridge, ), անգլիացի դերասան և «Թոնի» մրցանակի հավակնորդ։
Ելենա Ցագրինու
Կենսագրություն
Ծնվել է Աթենքում 1994 թվականի նոյեմբերի 16-ին։ 14 տարեկանում մասնակցել է «Greece Got Talent» հեռուստաերաժշտական մրցույթին՝ հասնելով կիսաեզրափակիչ։ 2013 թվականին նա դարձել է «OtherView» խմբի մեներգչուհին ։
2017 թվականին Ելենան սկսեց իր սոլո կարիերան՝ թողարկելով «Pame Ap' Tin Arhi» վերնագրով սինգլը, որը գրվել է Դիմիտրիս Կոնտոպուլոսի և Նիկոս Մորաիտիսի կողմից։
Թոմ Սթարիջ
Կենսագրություն
Սթարիջ Թոմը ծնվել է 1985 թվականի դեկտեմբերի 21-ին Անգլիայում՝ Լոնդոնում՝ ռեժիսոր Չարլզ Սթարիջի և դերասանուհի Ֆիբի Նիկոլսի ընտանիքում։ Ավարտել է Վինչեստերի քոլեջը։ Ունի կրտսեր քույր՝ Մատիլդան, և կրտսեր եղբայր՝ Արթուրը։
Ելենա Ցագրինու
Կենսագրություն
Բոլոր այս տարիների ընթացքում նա համագործակցել է բազմաթիվ այլ հայտնի հույն արտիստների հետ, ինչպիսիք են Կոնստանտինոս Արգիրոսը և Մելիսսան ։
Թոմ Սթարիջ
Կենսագրություն
Կինոյում առաջնաելույթ է ունեցել 1996 թվականին՝ «Գուլիվերի ճանապարհորդությունները» ֆիլմում խաղալով իր հոր դերը։ 2004 թվականին նկարահանվել Է «Փառամոլության տոնավաճառ» ֆիլմում Ջորջ Օսբորն կրտսերի և «Լինել Ջուլիա» ֆիլմում՝ Ռոջեր Գոսելինի դերում։
Ելենա Ցագրինու
Եվրատեսիլ 2021 երգի մրցույթ
2020 թվականի նոյեմբերի 5-ին կիպրական CyBC հեռուստաընկերությունը հաստատեց, որ Ելենան կներկայացնի Կիպրոսը Ռոտերդամում կայանալիք Եվրատեսիլ 2021 երգի մրցույթում «El Diablo» երգով։ Երգի հեղինակներն են Թոմաս Ստենգաարդը, Ջիմի Թորնֆելդը, Լորել Բարքերը և Օքսան ։
Թոմ Սթարիջ
Կենսագրություն
2008 թվականին «Տելեպորտ» ֆիլմում պետք է խաղար գլխավոր դեր, սակայն ռեժիսոր Դագ Լայմանը նկարահանումների սկզբնական շրջանում որոշել է, որ Սթարիջը շատ երիտասարդ է այդ դերի համար, և նրան փոխարինել է Հեյդեն Քրիստենսենը։ 2009 թվականին թողարկվել է «Ռոք-վոկալ» ֆիլմը, որտեղ Սթարիջը խաղացել է գլխավոր դերերից մեկը։
Ելենա Ցագրինու
Եվրատեսիլ 2021 երգի մրցույթ
Երգչուհու համարի մեջ գերակշռում էր կարմիր գույնը, բեմի մեջտեղում կար հայելային կառույց, որը արտացոլում էր երգչուհուն մեջքից և բազմապատկում պարողների թիվը։ Երգի երկրորդ կեսին բեմի հետևում հայտնվում է «El Diablo» մակագրությունը, որի տառերը բոցավառվում են կրակով։
Թոմ Սթարիջ
Կենսագրություն
Նա սովորել է դերասան Ռոբերտ Փեթինսոնի հետ նույն դասարանում, որի հետ այժմ էլ ընկեր են ։
Ելենա Ցագրինու
Եվրատեսիլ 2021 երգի մրցույթ
Եվրատեսիլի 1-ին կիսաեզրափակիչում Ելենան զբաղեցրեց 6-րդ տեղը և դուրս եկավ եզրափակիչ։ Եզրափակչում նա հանդես եկավ 1-ին համարով։ Ժյուրիի և հեռուստադիտողների քվեարկության արդյունքում նա զբաղեցրել է 16-րդ տեղը՝ հավաքելով 94 միավոր։ Երգչուհին ստացել է 12 վարկանիշ Ռուսաստանի և Հունաստանի հեռուստադիտողների կողմից ։
Թոմ Սթարիջ
Ծանոթագրություններ
Կատեգորիա:Բրիտանացի հեռուստատեսային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Անգլիացի դերասաններ
Սեմենովսկոե (գյուղ, Կարդիմովսկի շրջան)
Սեմենովսկոե (Семеновское), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Ամիտավ Գոշ
Ամիտավ Գոշ, հնդիկ գրող։ Հիմնականում գրում է պատմավեպեր և նովելներ՝ անգլերեն լեզվով։ Հայտնի վեպերից են «Կակաչների ծովը» (2008) և «Ծխի գետը» (2011)։ Ծնվել է սպայի ընտանիքում։ Ուսանել է Դելիում և Օքսֆորդում։ Ներկայումս ընտանիքի հետ բնակվում է Նյու Յորքում։
Կրթություն
Գոշը սովորել է The Doon արական դպրոցում, որտեղ «The Doon School Weekly» շաբաթաթերթի խմբագիրներից էր։ Դպրոցում նրա հետ սովորում էին նաև գրողներ Վիկրամ Սեթը և Ռամ Գուհան ։ Դպրոցից հետո կրթությունը շարունակեց Սուրբ Ստեֆանի քոլեջում, Դելիի համալսարանում և Դելիի տնտեսագիտական դպրոցում։ Այնուհետև Ինլաքս հիմնադրամից կրթաթոշակ ստացավ՝ Օքսֆորդի Սուրբ Էդմունդ քոլեջում սոցիալական մարդաբանության դոկտորի աստիճան ստանալու համար ։
Կենսագրություն
Ամիտավ Գոշը ծնվել է 1956 թվականի հուլիսի 11-ին բենգալական հինդի ընտանիքում՝ Հնդկաստանի մինչ անկախության բանակի փոխգնդապետ Շաիլենդրա Չանդրա Գոշի ընտանիքում։ Առաջին աշխատանքը Նոր Դելիի Ինդիան Էքսպրես թերթում էր։
Գոշը կնոջ՝ Դեբորա Բեյքերի հետ ապրում է Նյու Յորքում։ Կինը In Extremis: The Life of Laura Riding (1993)-ի Լաուրա Ռայդինգի կենսագրության հեղինակն է, ինչպես նաև «Little, Brown and Company» հրատարակչատան գլխավոր խմբագիրը։ Ունեն 2 երեխա՝ Լայլան և Նայանը։ Կալկուտայի Սոցիալական գիտությունների ուսումնասիրման կենտրոնի և Տրիվանդրումի Զարգացման ուսումնասիրությունների կենտրոնի իսկական անդամ է։ 1999 թվականին Գոշը միացավ Քուինզ քոլեջի ֆակուլտետին, Նյու Յորքի քաղաքային համալսարանին՝ որպես պատմահամեմատական գրականության պրոֆեսոր։ 2005 թվականից պրոֆեսոր է նաև Հարվարդի համալսարանի անգլերենի ամբիոնում։ Հետագայում Գոշը վերադարձավ Հնդկաստան և սկսեց աշխատել Իբիսի եռագրության վրա, որը ներառում է «Կակաչների ծովը», «Ծխի գետը» և «Կրակի հեղեղը» (տպագրված 2015 թվականի մայիսին)։
2007 թվականին հնդկական կառավարության կողմից ստացել է Փադմա Շրի մրցանակ ։ 2009 թվականին դարձել է Գրականության արքայական միության իսկական անդամ ։ 2015 թվականին Գոշը հիմնեց Ford Foundation Art of Change Fellow հիմնադրամը։
Արտաքին հղումներ
Կատեգորիա:Հնդիկ գրողներ Կատեգորիա:20-րդ դարի վիպասաններ Կատեգորիա:20-րդ դարի ամերիկացի վիպասաններ Կատեգորիա:Հնդիկ լրագրողներ Կատեգորիա:Հարվարդի համալսարանի դասախոսներ Կատեգորիա:Դելիի համալսարանի շրջանավարտներ Կատեգորիա:Հնդիկ վիպասաններ Կատեգորիա:Ամերիկացի տղամարդ վիպասաններ Կատեգորիա:Կլիմայական ակտիվիստներ Կատեգորիա:Օքսֆորդի համալսարանի շրջանավարտներ Կատեգորիա:Հնդիկ հումանիստներ Կատեգորիա:Գիտաֆանտաստիկ գրողներ Կատեգորիա:Հնդիկ գիտնականներ
Գլուբոկի Յար (գյուղ, Բախչիսարայի շրջան)
Գլուբոկի Յար (Глибокий Яр, Ulaqlı), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Ուլակլի։
2001 թվականի տվյալներով Գլուբոկի Յար գյուղում բնակվում էր 618 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բախչիսարայի շրջանի բնակավայրեր Կատեգորիա:Ուկրաինայի գյուղեր
Մայքլ Ջեյմս Ջեքսոն
Մայքլ Ջեքսոն (Michael James Jackson,), բրիտանացի լրագրող և քննադատ, գարեջրի և վիսկիի մասին հիմնարար աշխատանքների հեղինակ։
1970-ականներից սկսած եղել է գարեջրի առաջատար գովազդողը, մշակել է գարեջրի ոճերի առաջին դասակարգումը, այդ թվում՝ բելգիական էլի աշխարհագրական-գաստրոնոմիկ մանրամասն դասակարգումը  ։
Կենսագրություն
Մայքլ Ջեյմս Ջեքսոնը ծնվել է Լիդսում, հրեական ընտանիքում ունի ռուսական ծագում։ Նրա հայրը՝ Իսահակ Հայիմովիչ Յակովիչը (1909-1984) Կովնոյից է, անգլիականացրել է անունը՝ դարձնելով Ջեք Ջեքսոն և հաստատվել է Լիդսում, որտեղ աշխատել է որպես բեռնատար մեքենայի վարորդ ։ Փոքր տարիքում ընտանիքը տեղափոխվել է Ուեթերբի, որտեղ նա ավարտել է Ջեյմս թագավորի տարրական դպրոցը և հետագայում զբաղվել լրագրությամբ ։ Նա սկզբում մասնագիտացել է վիսկիի վրա և աշխատել Էդինբուրգում, այնուհետև բնակություն հաստատել Լոնդոնում, որտեղ խմբագրել է «Campaign» մասնագիտացված գովազդային ամսագիրը ։
Ձեռք է բերել լայն ճանաչում գարեջրի սիրահարների շրջանում՝ 1977 թվականին թողարկելով նրա «The World Guide To Beer» գիրքը, որը թարգմանվել է մի շարք լեզուներով և ենթարկվել է բազմաթիվ վերահրատարակումների ։ Այս գրքում նա առաջարկել է գարեջրի տեսակների առաջին դասակարգումը և մանրամասն նկարագրել է այս խմիչքի արտադրության և սպառման հետ կապված ավանդույթներն ու սովորույթներն ամբողջ աշխարհում։ Այդ ժամանակ գոյություն ուներ գինու հանրահռչակման և սպառման հետ կապված ամսագրերի արդեն բավական լայն ավանդույթ, և Մայքլ Ջեքսոնը դարձավ առաջինը, որը նմանատիպ լրագրությունը տարածեց էլի և գարեջրի վրա ։ Գարեջրի ոճերի ժամանակակից հայեցակարգը հիմնականում հիմնված է 1970-ականների վերջին և 1980 -ականների սկզբին Մայքլ Ջեքսոնի աշխատանքների վրա ։
Նա շուտով դարձավ հրավիրված սյունակագիր և փորձագետ գարեջրի մի շարք պարբերականների ոլորտում, հատկապես Հյուսիսային Ամերիկայում՝ որտեղ 1990-ականներին սկսեց արագ զարգանալ միկրո-գարեջրի մշակույթը։ Նա դարձել է «The Beer Hunter» նոր հեռուստաշոուի հաղորդավարը 4-րդ ալիքով, իսկ հետո Discovery Channel-ում։ Հաջորդ երեսուն տարիների ընթացքում նրա գարեջրի սյունակների համտեսումը, ապա վիսկին դարձանսովորական դարձան բրիտանական առաջատար թերթերում պարբերաբար, ինչպիսիք են՝ «The Independent», «The Observer» և ուրիշներ։ Բացի էլեմի և գարեջրի հայտնի գրքերից, նրա «Whisky Companion» (1989) գիրքը դարձել է համաշխարհային բեսթսելեր և թարգմանվել է նաև բազմաթիվ լեզուներով։
Գարեջրի հրապարակախոսության նկատմամբ Մայքլ Ջեքսոնի մոտեցումը բնորոշվել է տեղական գաստրոնոմիական ավանդույթների նկատմամբ հատուկ ուշադրությամբ և այդ խմիչքի դերին ավանդական մշակույթում և գարեջուր արտադրող երկրների սովորույթներում։ Ավելի ուշ տարիներին նա հատկապես կենտրոնացել է բելգիական գարեջրի վրա, որի դասակարգումը դարձել է համապատասխանաբար առավել մանրամասն և նպաստել ամբողջ աշխարհում բելգիական գարեջրի հետագա տարածմանը։ Բացի այդ, նկարագրելով պատշաճ ոճերի այս խմիչքի և քննադատության արտադրողների, նա ստեղծել է իր սեփական գիծը գարեջրի ուտեստների, այնպես էլ սպառման և մասնագիտական գարեջրի համտեսման։ Նրանց կողմից մշակվել է գարեջրի որակի և համային առանձնահատկությունների (իսկ հետո նաև վիսկիի) կայուն գնահատման սանդղակ, որը լայնորեն օգտագործվում է գաստրոնոմիկ հրապարակումներում։ Մայքլ Ջեքսոնի վերջին ավարտված աշխատանքը «Great Beers of Belgium» մենագրության նոր հրատարակությունն է, որն արդեն հետմահու լույս է տեսել։
Բացի գաստրոնոմիայի հետ կապված հարցերից, նա նաև հրապարակվել է որպես ռեգբիի ֆուտբոլի մարզական մեկնաբան։ Մ. Ջեքսոնի մասնագիտական պարգևների թվում են գաստրոնոմիկ գրականության «André Simon» մրցանակը, «Glenfiddich Trophy»-ն խոհարարական գրականության գծով, բելգիական «Ridderschap van de Roerstok» մրցանակը (ավանդաբար շնորհվում է միայն գարեջրագործներին), James Beard Foundation Award-ը և մի շարք այլ պարգևներ ։
2006 թվականի դեկտեմբերին տեղեկություն էր հրապարակվել այն մասին, որ Մայքլ Ջեքսոնը «տառապում է Պարկինսոնի հիվանդությամբ և տառապել է առնվազն 10 տարի» ։ Նա տառապում էր նաև շաքարախտով։ Մայքլ Ջեքսոնը մահացել է սրտի կաթվածից 2007 թվականի օգոստոսի 30-ի առավոտյան իր տանը 65 տարեկան հասակում ։
Արտաքին հղումներ
Կատեգորիա:Անգլիացի գրողներ Կատեգորիա:20-րդ դարի բրիտանացի գրողներ Կատեգորիա:Հրեա գրողներ
Ադամ Լամբերտ
Կրելով տարբեր արտիստների և ժանրերի ազդեցությունը՝ նա հայտնի է իր վառ թատերական ոճով և տեխնիկապես մշակված մի քանի օկտավայի հասնող տենոր ձայնով։ Նա ստացել է մի շարք մրցանակներ՝ այդ թվում Գրեմի նոմինացիա 2011 թվականին և Honorary GLAAD Media Award 2013 թվականին։
2012 թվականի ապրիլի 12-ի դրությամբ նրա առաջին ձայնասկավառակը վաճառել է երկու միլիոն օրինակ ամբողջ աշխարհում և 4.2 միլիոն սինգլ 2011 թվականի դրությամբ։
Վաղ տարիներ
Ադամ Լամբերտը ծնվել է Ինդիանապոլսում, մայրը՝ Լեյլան, ինտերիերի դիզայներ է, հայրը՝ Էբերը, Novatel Wireless ծրագրի ղեկավարն է։ Նա ունի կրտսեր եղբայր՝ Նեյլ Լամբերտը։ Նրա հայրն ունի նորվեգական արմատներ, մայրը հրեա է ։ Լամբերտը դաստիարակվել է մոր դավանանքով և փոքրուց կատարել է երգեր՝ իվրիտով։ Իսկ 4/4/2010 նա հայտարարեց. «Ես Զատիկը չեմ նշել ավելի քան 10 տարի։ Ես հրեա եմ արյունով, բայց ոչ գործնականում։ Ես ոչ մի կրոնի չեմ պատկանում։ Ես պարզապես հավատում եմ» ։
Նրա ծնվելուց անմիջապես հետո նրա ընտանիքը տեղափոխվեց Սան Դիեգո։ Նա հաճախել է Deer Canyon տարրական դպրոցը, ապա Mesa Verde հիմնական դպրոցը, որտեղ էլ հաղթել է երաժշտական մրցույթում Մայքլ Ջեքսոնի Thriller երգով, ապա հաճախել է Mount Carmel ավագ դպրոցը, որտեղ էլ մասնակցում էր դպրոցի թատերական խմբակներին, երգչախմբին և «MC Jazz» ջազային անսամբլին ։ MCHS-ում նրա անմոռանալի ելույթներից մի քանիսը ներառում են The Pirates of Penzance-ի Ֆրեդերիկին и «It’s Only a Paper Moon»-ին՝ MC Jazz-ից։
2000 թվականին դպրոցն ավարտելուց հետո 18-ամյա Լամբերտն ընդունվեց Կալիֆորնիայի պետական համալսարանը Ֆուլերտոնում, սակայն սովորեց այնտեղ ընդամենը 5 շաբաթ և այնուհետև հեռացավ համալսարանից։ «Ես պարզապես որոշեցի, որ այն ինչ իրականում ուզում եմ աշխատել, դա փորձելն է ներկայիս խայտաբղետ աշխարհի իրականությունում։ Կյանքի իմաստը կայանում է համարձակություն ունենալու և այն ինչ-որ դու ուզում ես ստանալու մեջ» ։ Այդ պատճառով Լամբերտը տեղափոխվում է Լոս-Անջելես և սկսում նավամատույցների վրա երգիչ աշխատել։ Նա այստեղ մեկ տարուց պակաս է աշխատում, հենց այդ ժամանակ էլ ամուսնալուծվում են նրա ծնողները ։
Թորոս Բ
Թորոս Բ Կիլիկիայի հայկական թագավորության իշխան Ռուբինյանների տոհմից (1145-1168)։ Լևոն Ա-ի որդին։
Ադամ Լամբերտ
2001-08: Կարիերայի սկիզբ
Լամբերտը 10 տարեկանից թատրոնի դերասան է։ Նա կատարել է Լայնուսի դերը You're a Good Man, Charlie Brown թատերական ներկայացման մեջ Սան Դիեգոյի թատերական քոլեջում ։ 12 տարեկանում նրան ընդունեցին «Ջութակահարը տանիքում» մյուզիքլում։ Նա շարունակում էր իր դերասանական կարիերան նաև դեռահասության տարիքում՝ խաղալով «Բարև Դոլլի», «Շախմատ», «Քամելոթ», «Երաժշտություն վաճառողը», «Բրիոլին» և այլ ներկայացումներում։
Թորոս Բ
Գերության շրջան
1137 թվականին բյուզանդական զորքը Հովհաննես Կոմնենոս կայսեր գլխավորությամբ շարժվում է դեպի արևելք վերջնականապես լուծելու կայսրության ապստամբ նահանգների՝ Կիլիկիայի և Հյուսիսային Ասորիքի խաչակրաց պետությունների  հնազանդեցման խնդիրը։ Վճռական գործողությունների շնորհիվ  գրավելով ողջ Կիլիկիան, գերեվարեց Լևոն Ա-ին (1129-1137) և նրա ընտանիքին։ Լևոնն իր կնոջ և երկու որդիների ՝ Թորոսի ու Ռուբենի հետ շղթայակապ փոխադրվեց Կոստանդնուպոլիս և բանտ նետվեց ։ Նրա մյուս երկու որդիները՝ Ստեփանեն և Մլեհը, խուսափեցին գերությունից, ապաստան գտնելով իրենց հորաքեռորդու՝ Եդեսիայի կոմս Ժոսլին II-ի (1131-1150) արքունիքում ։ Լևոնը և Ռուբենը մահացան գերության մեջ։ 1143 թվականին, իր երկրորդ արևելյան արշավանքի ընթացքում, Կիլիկիայում որսի ժամանակ ստացած վերքից մահացավ  նաև Հովհաննես կայսրը, և բյուզանդական գահին բազմեց նրա որդի Մանուել I Կոմնենոսը (1143-1180) ։ Հովհաննես կայսեր արևելյան արշավանքները աղետալի հետևանքներ ունեցան Կիլիկիայի հայկական իշխանության համար։ Ռուբինյան գերդաստանի հաջորդ իշխանին վիճակված էր, այդ ավերակների վրա հայոց պետականությունը վերականգնելու անհնարին թվացող գործը, որը ստանձնեց Թորոս Բ-ը։
Ադամ Լամբերտ
2001-08: Կարիերայի սկիզբ
19 տարեկանում նա Anita Mann Productions-ի հետ մեկնեց շրջագայության ԱՄՆ-ի սահմաններից դուրս, իսկ հետո վերադարձավ ԱՄՆ, որպեսզի ելույթ ունենա Կալիֆոռնիայի Orange County օպերայում։ Ապա նրան ընդունեցին եվրոպական «Մազեր» մյուզիքլում, իսկ մինչ այդ խաղում էր «10 հրամանատարները» մյուզիքլում։ Ադամը պիեսի այն քիչ թվով արտիստներից մեկն էր, ով ստացավ դրական արձագանք հասարակության կողմից ։
2006 թվականի դեկտեմբերից մինչև 2007 թվականի մայիսը նա The Citizen Vein ռոք խմբի մեներգիչն էր ։ Այդ ժամանակ էլ Լամբերտը հանդիպեց պրոդյուսեր Մալկոմ Վերֆոլդին, ով օգնեց նրա երաժշտական կարիերայի առաջընթացին ։ Այնուհետ նա մասնակցեց բրոդվեյան շրջագայությանը, ավելի ուշ մասնակցեց «Չարը» ներկայացմանը։ 2004 թվականից պարբերաբար ելույթ էր ունենում Upright Cabaret-ում և Zodiac Show-ում, որի կազմակերպիչներից մեկը Pussycat Dolls խմբի անդամ Կարմիտ Բաքարն էր։
Թորոս Բ
Վերադարձ Կիլիկիա
Լևոն Ա-ի որդի Թորոսը կարողանում է խույս տալ գերությունից և վերադառնալ Կիլիկիա։ Միջնադարյան աղբյորները տարբեր տարիներով են թվագրում Թորոսի վերադարձը և Հայոց իշխանապետության վերականգնման ժամանակը։ Այնուամենայնիվ հետազոտողների մեծամասնության կարծիքով Թորոսը հայրենիք է վերադարձել  Հովհաննես Կոմնենոս կայսեր մահից հետո, այն է 1143-1145 թվականներին ։ Շուրջ 1144 թվականին, փախչելով Կոստանդնուպոլսի պատանդությունից  և վերադառնալով Կիլիկիա, Թորոս իշխանը ապաստանում է Աթանասիոս ասորի մետրոպոլիտի մոտ, որը նրան օգնություն է ցույց տալիս իր հայրենի իշխանությունը  վերանվաճելու գործում ։ Աթանասը գտնվում էր Մարում և նարան դեռևս Լևոն Ա-ի կառավարման ժամանակ Թորոսը վստահում էր։ Սուրբ եպիսկոպոսը նրան նվերներ և մեկ ձիու փող է տալիս ։ Երբ նա երիվար է ունենում, տասներկու հոգի միանում են նրան, և նրանք գնում են Ամուդ կոչվող բերդը։ Բնակիչները իմանալով, որ եկել է  իրենց տիրոջ որդին, բռնում են այնտեղ գտնվող հույներին, իսկ ամրոցը հանձնում են Թորոսին։ Իսկ, երբ դա իմացվեց, վախը պատեց հույներին ու թուրքերին ։ Այնուհետև Թորոսը 4-5 տարվա ազատագրական պայքարի արդյունքում տիրում է  համարյա ողջ Կիլիկիային։ Ըստ Միքայել Ասորու հաղորդած տվյալների, արդեն 1148 թվականին Ռուբինյան իշխանապետությունը վերականգնվել էր։ Ինչպես գրում է Ֆ․ Շալանդոնը, Թորոսը «Հայսատանի անկախության հիմնադիրն էր» ։
Ադամ Լամբերտ
2001-08: Կարիերայի սկիզբ
Լամբերտը իվրիտով երգում էր հրեական միջոցառումների ժամանակ, այդ թվում՝ Իսրայելի վարչապետ Իսահակ Ռաբինի հիշատակին նվիրված միջոցառման ժամանակ ։ Ադամն այցելում էր Սան-Դիեգոյի Արվեստի վանքը և աշխատում Kol-Nidre-ում հրեական Յոմ-Կիպուր տոնակատարության ժամանակ ։ Ադամը այցելել է Սան Դիեգոյի Մշակույթի սրահ և ելույթ է ունեցել հրեական Յոմ-Կիպուր տոնին ։ Լամբերտը նաև մասնակցել է «10 հրամանատարները» մյուզիքլի հրեական տարբերակին Ջոշուայի դերով՝ կատարելով «Is Anybody Listening?» երգը։
2009: American Idol
Լամբերտը մասնակցել է American Idol-ի լսումներին Սան-Ֆրանցիսկոյում։ Rolling Stone-ին տված հարցազրույցում նա ասել է, որ American Idol-ի լսումներին որոշել է գնալ Burning Man-ի շաբաթից հետո. «Ես այդ ժամանակ վառ տպավորությունների տակ էի ու երբ նայեցի ամպերին` հասկացա, որ մեր բոլորի մեջ ուժ կա, ու ինչ էլ ես ուզենամ անել, դա տեղի է ունենալու» ։ Իր առաջին լսումների ժամանակ նա երգեց Մայքլ Ջեքսոնի «Rock With You»-ն և Queen-ի «Bohemian Rhapsody»-ն։ Նրա վրա ազդեցություն են թողել այնպիսի արտիստիներ և խմբեր, ինչպիսիք են Queen-ը, Մայքլ Ջեքսոնը, Մադոննան, Լեդ Զեփփելինը, Դեյվիդ Բոուին, The Rolling Stones-ը և Aerosmith-ը ։ Կիսաեզրափակչում Լամերտը ընդգրկվեց թոփ 13-ակում, երկրորդ խմբում միանանում է իր ընկերներ Էլլիսոն Իռաետային և Քրիս Ալենին։ Լամբերտը և Ալենը դարձան սենյակակիցներ Ամերիկյան Այդոլի հանրակացարանում ։
Թորոս Բ
Վերադարձ Կիլիկիա
Սակայն այստեղ հարց է առաջանում, որն ուղղակիորեն առնչվում է Թորոսի կողմից հայոց իշխանության գահին տիրելու փաստի իրավական կողմի հետ։ Խոսքը վերաբերում է գահաժառանգության իրավունքում որդիների ավագությանը։ Աղբյուներից միայն երեքն են, որոնք Լևոնի որդիներին թվարկում են ավագության կարգով և այդ երեք աղբյուրներն էլ կապված են Վահրամ Րաբունու վկայության հետ ։ Վահրամ Րաբունին նշում է, որ նախ ծնվել է Թորոսը, այնուհետև Ստեփանեն և Մլեհը, իսկ վերջում Ռուբենը ․
Ադամ Լամբերտ
2009: American Idol
Մայքլ Ջեքսոնի շաբաթում նա կատարեց «Black or White» երգը՝ արժանանալով ժյուրիի 4 անդամների գովասանքին, Պոլա Աբդուլն ասաց, որ նա մինչև վերջ կգնա ։ Հաջորդ շաբաթ Լամբերտը երգեց «Ring of fire» երգը։ Այդ ելույթը դուր եկավ Կարա Դիոգարդիին և Պոլա Աբդուլին, սակայն Սայմոն Քոուլը չհավանեց այն ։ Այնուհետ կատարեց The Miracles խմբի «The Tracks Of My Tears» երգը, կատարումը դուր եկավ ժյուրիներին, իսկ երգի օրիգինալ հեղինակը՝ Սմոքի Ռոբինսոնը հոտնկայս ծափահարեց։ Թոփ 8-ի ելույթի համար նա կատարեց «Mad World» երգի փոփոխված տարբերակը, ելույթը դուր եկավ ժյուրիի բոլոր անդամներին, իսկ Սայմոն Քոուլը հոտնկայս ծափահարեց, թոփ 7-ում երգեց «If I can’t have you» երգը, որը Կարա Դիոգարդին համարեց իր համար ամենահիշարժան ելույթը, իսկ Պոլա Աբդուլը արտասվեց ։ Թոփ 4-ում Լամբերտը կատարեց «Whole Lotta Love» երգը, Սայմոն Քոուլը մեկնաբանեց այսպես. «Սա իմ ամենասիրելի ելույթներից մեկն է… Ոչ ոք չի կարող հասնել նրան», իսկ Պոլա Աբդուլը ելույթն անվանեց իդեալական։